Gimmies wen netbalkroon by Wildeklawer | Netwerk24
Deur Marnus Kok 04 Mei 2019 22:16
Paarl Gimnasium se netbalspan is Saterdag as die nuwe kampioen van die Wildeklawer-toernooi in Kimberley gekroon.
Die netbalspan van Paarl Gimnasium Saterdag ná hul oorwinning in Kimberley. Foto: Marnus Kok
Die span van die Paarl het ’n naelbytstryd teen die verdedigende kampioen, Sentraal, met 28-27 gewen.
Met speeltyd verstreke was die telling 24-24, waarna bykomende speeltyd toegelaat is.
Gimmies het met die sege verhoed vir die nederlaag van 27-29 wat hulle Vrydag teen die Tralies gely het.
Die Afrikaans Hoër Meisieskool het die gasheer, Diamantveld, in die stryd om die derde plek met 27-8 verslaan.
* Saterdag se uitslae: Duineveld 34, Ben Vorster 21; Garsfontein 20, Stellenberg 17; Menlopark 31, HTS Middelburg 27; Waterkloof 25, Hoër Meisieskool Paarl 24; Afrikaans Hoër Meisieskool 27, Diamantveld 8; Eindstryd: Paarl Gimnasium 28, Sentraal 27.
Meer oor: Kimberley | Paarl Gimnasium